Jet (sang)

Jet er en sang av Paul McCartney og hans gruppe Wings. Sangen ble først utgitt på albumet Band on the Run fra 1973.

«Jet» var en svart labrador som McCartney-familien eide. Denne hunden ga tittelen til denne sangen, som også McCartneys tidligere hund Martha hadde gjort på Beatles-albumet The Beatles (White Album) fra 1968, der med sangen Martha My Dear.

«Jet» er den andre singelen fra perioden rundt albumet Band on the Run (den første var «Helen Wheels»), og ble en stor hit i 1974. Etter at den ble spilt massivt på radio, klatret den til 7.-plass på singellistene i både USA og England, til nummer 2 i New Zealand og nummer 9 på VG-lista.

Sangen er også fast invetar på McCartney-konserter, da oftest som en av åningsnummerne. Sangen er også inkludert på alle McCartneys samlealbum fra hans solokarriere.

Kategori:Paul McCartney-sanger
Kategori:Sanger fra 1973